PROJEKTS

2020. gada Noteikumi Nr.

Rīgā (prot. Nr.   .§)

**Grozījumi Ministru kabineta** **2017. gada 19.decembra noteikumos Nr. 766 "Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem"**

Izdoti saskaņā ar Sociālo pakalpojumu

un sociālās palīdzības likuma

13.panta pirmās daļas 12.punktu un 2.4 daļu

Izdarīt Ministru kabineta 2017. gada 19.decembra noteikumos Nr. 766 "Noteikumi par psihosociālās rehabilitācijas pakalpojumu paliatīvā aprūpē esošiem bērniem un viņu ģimenes locekļiem" (Latvijas Vēstnesis, 2017, 254. nr.) šādus grozījumus:

1.Izteikt 1.2.apakšpunktu šādā redakcijā:

“1.2. pakalpojuma veidu, apjomu, saturu, saņemšanas, finansēšanas, piešķiršanas, pārtraukšanas un izbeigšanas nosacījumus un kārtību.”.

2.Papildināt noteikumus ar 3.1 punktu šādā redakcijā:

“3.1 Pakalpojuma ietvaros psiholoģisku, sociālu un garīgu atbalstu ģimenes locekļiem sakarā ar bērna nāvi šo noteikumu 5.punktā minētais sociālais darbinieks un kapelāns nodrošina arī 10 dienu periodā pēc bērna nāves.”.

3. Izteikt 4.2.1.apakšpunktu šādā redakcijā:

“4.2.1. bērna paliatīvās aprūpes laikā, kā arī 10 dienu periodā pēc bērna nāves;”.

4. . Papildināt noteikumus ar 6.1 punktu šādā redakcijā:

“ 6.1 Ja biedrība nav nodrošinājusi šajos noteikumos noteikto uzdevumu vai šo noteikumu 9.punktā minētajā līgumā minēto saistību izpildi, ministrija aptur valsts budžeta finansējuma pārskaitīšanu biedrībai, kuru atjauno piecu darba dienu laikā pēc attiecīgo saistību izpildes.”.

5. Izteikt 7.4.1.apakšpunktu šādā redakcijā:

“7.4.1. darbībai nepieciešamo konsultāciju telpu un nodarbību telpu īres, apsaimniekošanas izdevumu un komunālo pakalpojumu apmaksai, sakaru nodrošināšanai un aprīkojumam;”.

6. Papildināt noteikumus ar 7.6. apakšpunktu šādā redakcijā:

“7.6. citiem izdevumiem, kas saistīti ar pakalpojuma nodrošināšanu .”.

7. Svītrot 8.2. apakšpunktā vārdus: “ telpu īres” .

8. Aizstāt 15. punktā skaitli “10” ar skaitli “25”.

9. .Papildināt noteikumus ar 17.2.1 apakšpunktu šādā redakcijā:

“17.2.1 vienošanos starp bērna likumisko pārstāvi un biedrību par pakalpojuma nodrošināšanu;”.

10. Papildināt noteikumus ar 18.1.1 apakšpunktu šādā redakcijā:

“18.1.1 noslēdz ar bērna likumisko pārstāvi vienošanos par pakalpojuma nodrošināšanu;”.

11.Izteikt 22.punktu šādā redakcijā:

“22. Uz laiku, kamēr bērns ārstējas stacionārā ārstniecības iestādē vai ierobežotu laiku saņem pakalpojumu sociālās aprūpes vai sociālās rehabilitācijas institūcijā, pakalpojumu turpina nodrošināt bērna ģimenes locekļiem.“.

12. .Papildināt noteikumus ar 22.1 un 22.2 punktu šādā redakcijā:

“22.1 Pakalpojumu bērnam un viņa ģimenes locekļiem izbeidz šādos gadījumos:

22.11. pamatojoties uz bērna likumiskā pārstāvja iesniegumu par atteikšanos no pakalpojuma;

22.12. bērnam sasniedzot 18 gadu vecumu;

22.13. pamatojoties uz starpdisciplinārajā komandā ietilpstošā ārsta atzinumu, ka bērna veselības stāvoklis uzlabojies un viņam nav nepieciešama paliatīvā aprūpe, ko apliecina ieraksts bērna ambulatorajā medicīniskajā kartē;

22.14. sakarā ar bērna nāvi;

22.15. bērns ievietots ilgstošas sociālās aprūpes un sociālās rehabilitācijas institūcijā.

22.2 Šo noteikumu 22.11., 22.13. un 22.15 apakšpunktā noteiktajos gadījumos pēc pakalpojuma sniegšanas izbeigšanas pakalpojumu atsāk sniegt vispārējā kārtībā, pamatojoties uz šo noteikumu 17. punktā noteikto.” .

Ministru prezidents A.K.Kariņš

Labklājības ministre R.Petraviča

A.Masejeva, 67021667

[Anda.Masejeva@lm.gov.lv](mailto:Anda.Masejeva@lm.gov.lv)